สังเกตพฤติกรรมลับๆ ล่อๆ เปิดประเด็น สังเกตความห่างเหินทางอารมณ์ ประเมินปฏิสัมพันธ์ของคนรักที่มีต่ออีกคน
ถ้าคนรักของคุณกำลังมีชู้ทางใจ เขาก็อาจจะไม่ได้บอกเรื่องที่เขาติดต่อกับอีกคนให้คุณฟังทั้งหมด เขาอาจจะไม่ได้อยู่บ้านบ่อยเหมือนเดิมเพราะว่าเขาไปเจออีกคน นอกจากนี้คุณอาจจะยังสังเกตด้วยว่า เขาคุยโทรศัพท์ ส่งข้อความ หรือคุยออนไลน์กับคนอื่นและไม่ได้เล่าให้ฟัง พอคุณถาม เขาก็อาจจะเลี่ยงไปตอบว่า “ไม่ได้คุยกับใคร” “เพื่อน” หรือ “เพื่อนที่ทำงาน” ถ้าคนรักของคุณมีชู้ทางใจ เขาอาจจะเริ่มซ่อนการติดต่อ ซึ่งก็อาจจะหมายถึงการลบสายโทรเข้าโทรออกหรือข้อความ เดินไปที่อื่นที่เป็นส่วนตัวเวลาคุยโทรศัพท์ หรือไม่ให้คุณอยู่ใกล้เขากับอีกคนหนึ่ง คนรักอาจจะไม่อยากให้คุณเห็นว่า เวลาที่เขาอยู่กับอีกคนเป็นอย่างไร เพราะว่าเขาทำตัวต่างออกไป แม้ว่าชู้ทางใจจะไม่ใช่เรื่องของร่างกาย แต่ก็ไม่ได้หมายความว่าคนที่มีชู้ทางใจจะไม่อยากทำให้อีกฝ่ายประทับใจ คนที่มีชู้ทางใจมักจะแต่งตัวดีก่อนไปเจออีกคน ใส่น้ำหอมหรือโคโลญจ์ และเริ่มเปลี่ยนแปลงสิ่งต่างๆ เพื่อให้ตัวเองมีเสน่ห์มากขึ้น  สังเกตว่าคนรักเพิ่งจะเปลี่ยนลุคหรือเปล่า นั่นอาจเป็นเพราะว่าเขามีชู้ทางใจ ถ้าคนรักของคุณเริ่มจะแต่งตัวไม่เหมือนเดิมไปทำงาน ไปฟิตเนส หรือไปรับประทานมื้อค่ำทางธุรกิจ นั่นก็อาจเป็นสัญญาณได้ บ่อยครั้งที่คุณรู้ว่ามีอะไรแปลกไปในความสัมพันธ์ ซึ่งก็อาจจะเป็นเพราะว่าคนรักของคุณมีชู้ทางใจ ถ้าคุณเริ่มสังเกตได้ว่าคนรักพูดถึงบางคนแปลกไปหรือคุณรู้สึกได้ว่าความสัมพันธ์นี้ไม่ใช่แค่เพื่อนกัน สัญชาตญาณของคุณก็อาจจะถูก  ถ้าคุณรู้สึกว่ามีบางอย่างเกิดขึ้น คุณก็ต้องมองหาสัญญาณอื่น อย่าอาศัยสัญชาตญาณอย่างเดียว แต่ก็อย่าละเลยมันด้วยเช่นกัน อีกหนึ่งสัญญาณอันตรายก็คือ ถ้าคุณแนะนำคนรักว่าให้ระวังเรื่องมิตรภาพที่สนิทสนมกับคนอื่น แล้วเขาหัวเราะใส่คุณหรือไม่พอใจ ถ้าคุณคิดว่าคนรักของคุณกำลังมีชู้ทางใจ ถามเขาเลย ดูว่าเขาไม่พอใจ หลบเลี่ยง หรือโกรธเคืองหรือเปล่า ถ้าคุณไม่สบายใจที่จะถามออกไปตรงๆ คุณอาจจะเลือกที่จะถามคำถามเกี่ยวกับอีกคนแทน พยายามอย่ากล่าวโทษคนรักไม่ว่าจะเรื่องอะไรก็ตาม แต่ให้พูดว่า "ฉันรู้สึกว่าคุณอยู่กับคนๆ นี้เยอะมาก ซึ่งมันทำให้ฉันเจ็บปวดเพราะว่าคุณเป็นคนรักของฉัน และฉันก็รู้สึกเหมือนเราไม่ได้ใกล้ชิดกันมากเหมือนแต่ก่อนแล้ว" ระหว่างที่คุยกัน คุณควรนิ่งเข้าไว้ เพราะถ้าคุณต่างคนต่างโกรธมันก็ไม่ได้ช่วยให้อะไรดีขึ้นมา ถ้าคนรักของคุณปฏิเสธหรือยอมรับว่าสนิทกับคนๆ นี้ อย่าตะโกนและไม่พอใจ แต่ให้หายใจลึกๆ ก่อนจะตอบโต้อะไรออกไป ถ้าคนรักของคุณปฏิเสธทุกอย่าง ให้ใช้โอกาสนี้คุยกันเรื่องปัญหาความสัมพันธ์ เช่น คุณรู้สึกเหินห่างทางอารมณ์หรือถูกละเลยอย่างไร คุณควรจะค้นหาว่า ทำไมคุณถึงเชื่อว่าคนรักของคุณทำแบบนี้ตั้งแต่แรก เขาเคยมีชู้ทางใจหรือทางกายมาก่อนไหม คนอื่นๆ ก็สังเกตเห็นพฤติกรรมของคนรักของคุณหรือเปล่า เรื่องนี้มันมีเหตุมาจากปัญหาของคุณเองไหม การหาคำตอบเหล่านี้ช่วยให้คุณรู้ว่าจะทำอย่างไรต่อไป   ตรวจสอบความรู้สึกของตัวเอง คุณเป็นคนขี้หึงอยู่แล้วหรือเปล่า คุณรู้สึกไม่มั่นคงไหม ที่ผ่านมาคุณเคยถูกนอกใจหรือเปล่า สิ่งเหล่านี้อาจทำให้คุณรู้สึกอ่อนไหวและแคลงใจมากขึ้น พูดคุยกับคนรักเกี่ยวกับความรู้สึกของคุณ การเล่าเรื่องความรู้สึกไม่มั่นคงหรืออดีตของคุณให้เขาฟังช่วยให้คุณสร้างอนาคตที่แข็งแกร่งขึ้นได้ คุณอาจจะลองคุยกับเพื่อนหรือสมาชิกในครอบครัวที่ไว้ใจได้เกี่ยวกับเรื่องที่คุณสงสัย เลือกคนที่คุณคิดว่าสามารถแสดงความคิดเห็นได้ตามความเป็นจริงและเป็นคนที่คนรักของคุณจะไม่รู้สึกไม่พอใจที่คุณไปเล่าความลับให้ฟัง คุณต้องแน่ใจว่าคนๆ นี้จะไม่บอกเรื่องที่คุณเล่าให้ใครฟัง เพราะมันอาจทำให้คนรักของคุณรู้สึกเหมือนถูกหักหลังได้ แม้ว่าชู้ทางใจจะไม่มีร่างกายเข้ามาเกี่ยว แต่ความรู้สึกระหว่างเขากับอีกคนอาจทำให้เกิดความไม่ลงรอยกันในเรื่องร่างกายระหว่างคุณกับคนรัก คุณอาจจะมีเซ็กส์กับคนรักน้อยลงกว่าที่เคย หรือเซ็กส์อาจเปลี่ยนไป ใกล้ชิดกันน้อยลง และเป็นเหมือนกิจวัตรมากขึ้น เช่น คนรักอาจจะรีบๆ มีเซ็กส์ ไม่กอดคุณ แทบจะไม่มองหน้าคุณเลย และไม่นัวเนียกันหลังจากนั้น บางครั้งความรู้สึกผิดก็อาจทำให้เขาเป็นฝ่ายเริ่มมีเซ็กส์บ่อยขึ้น หรือพะเน้าพะนอคุณด้วยความเอาใจใส่ ของขวัญ และด้วยวิธีอื่นๆ คนที่มีชู้ทางใจอาจจะมีระยะห่างระหว่างตัวเองกับคนรัก เพราะเขากังวลว่าเขาอาจจะถูกจับได้หรือพูดอะไรเกี่ยวกับอีกฝ่าย ถ้าคนรักของคุณถอยห่างหรือไม่คุยกับคุณ เขาอาจกำลังมีชู้ทางใจอยู่ก็ได้ สังเกตสิ่งที่คนรักทำรอบตัวคุณ เขาเข้านอนเร็วหรือเปล่า ทำงานดึกดื่นไหม หรือไม่อยากทำอะไรด้วยกันอีกแล้วหรือเปล่า เวลาที่คนมีชู้ทางใจ เขาจะเริ่มคุยเรื่องต่างๆ ให้อีกคนฟังแทนที่จะเป็นคุณ คุณอาจจะเริ่มเห็นความแตกต่างในสิ่งที่คนรักพูดกับคุณ เขาอาจจะไม่ได้บอกคุณเรื่องที่คุณเคยพูดถึงอยู่บ่อยๆ หรือคุณสังเกตว่าเขาดูเงียบมากกว่าเดิมและเล่าเรื่องต่างๆ ให้ฟังน้อยกว่าที่เคย  เช่น คนรักของคุณอาจจะเคยเล่าเรื่องโน้นเรื่องนี้ที่เขาเจอมาในแต่ละวันให้คุณฟัง แต่ตอนนี้เขาแทบจะไม่พูดถึงวันของเขาอีกเลย นี่อาจเป็นสัญญาณว่าเขามีชู้ทางใจ ถ้าคุณไปรู้เรื่องต่างๆ หลังจากที่คุณรู้ว่าเรื่องนั้นมันสำคัญกับคนรักของคุณในภายหลัง นั่นอาจหมายความว่าเขากำลังบอกคนอื่น โดยเฉพาะอย่างยิ่งถ้าคุณรู้ว่าเขาสนิทกับคนอื่น การเปลี่ยนแปลงในเรื่องทัศนคติและน้ำเสียงของคนรักที่มีต่อคุณก็สามารถบอกถึงปัญหาได้ ลองดูว่าเขาเริ่มจะมีปฏิกิริยารำคาญหรือพูดกับคุณด้วยน้ำเสียงดูหมิ่นหรือไม่ การทำร้ายจิตใจด้วยการให้ข้อมูลผิดเป็นเทคนิคการทำร้ายที่ผู้ทำร้ายพยายามที่จะโน้มน้าวให้เหยื่อเชื่อว่า ความจริงในแบบของเหยื่อนั้นไม่ถูกต้องหรือแม้แต่เขาขั้นบ้า  ถ้าคนรักของคุณมักบอกว่าความคิดของคุณไม่ถูกต้องหรือบ้าบอและพยายามที่จะให้ภาพที่ต่างไปจากที่คุณสังเกตเห็นมากๆ เขาก็อาจกำลังใช้การเทคนิคนี้หลอกคุณ เช่น ถ้าคุณได้ยินคนรักบอกข้อมูลสำคัญให้คนๆ นี้ฟัง แต่เขายังไม่ได้บอกความลับนี้ให้คุณฟัง คนรักของคุณก็อาจจะพยายามโน้มน้าวให้คุณเชื่อว่า เขาบอกเรื่องนี้กับคุณแล้ว ซึ่งอาจทำให้คุณตั้งคำถามเกี่ยวกับความจำของตัวเอง แม้ว่าคุณจะมั่นใจว่าเขาไม่เคยบอกคุณก็ตาม คนที่มีชู้ทางใจบางครั้งจะมีพฤติกรรมที่อาจเรียกได้ว่าเป็นปัญหาหรือเปลี่ยนไปจากที่เคยเป็นโดยสิ้นเชิง พฤติกรรมเหล่านี้มีหลายรูปแบบ มองหาพฤติกรรมที่ใกล้ชิดเกินไปหรือส่วนตัวเกินไประหว่างคนรักและอีกฝ่ายหนึ่ง  เช่น คนรักของคุณอาจจะส่งข้อความหาอีกคนอยู่บ่อยๆ และอาจจะโทรหาอีกคนหนึ่งด้วย ซึ่งส่วนใหญ่จะเป็นช่วงกลางคืนและอาจจะแอบทำ มองหาพฤติกรรมอะไรก็ตามที่คนรักของคุณไม่ควรทำกับคนอื่น นอกจากนี้คุณอาจจะสังเกตความเปลี่ยนแปลงด้านพฤติกรรมของคนรักด้วย เช่น นอนดึกขึ้น ไปทำงานเร็วขึ้น ใช้เงินมากขึ้น หรือดื่มแอลกอฮอล์บ่อยขึ้น ชู้ทางใจมักทำให้คนเรามีวิธีการแสดงออกที่ไม่เหมือนเดิมหรือทำอะไรต่างไปจากที่เคยทำเวลาอยู่กับคนรัก ถ้าคุณเห็นคนรักของคุณกับคนที่คุณสงสัยว่าเขาเป็นชู้ทางใจด้วยอยู่ด้วยกัน ให้สังเกตปฏิสัมพันธ์ของเขา มองหาการแสดงออกที่แตกต่างไปจากเวลาที่เขาอยู่กับคุณ เช่น คนรักของคุณอาจจะรู้สึกห่างเหินทางอารมณ์กับคุณเพราะเขามีเรื่องเครียดในชีวิตประจำวัน เช่น ค่าใช้จ่าย งาน และความรับผิดชอบในบ้าน แต่กับคนๆ นี้เขาอาจจะหัวเราะได้ ผ่อนคลาย และขี้เล่นมากขึ้น แต่เขาก็อาจจะประหม่าหรืออึดอัดได้เวลาที่เขาอยู่กับคนๆ นั้นต่อหน้าคุณ ในขณะที่ความสัมพันธ์แบบชู้ทางใจเริ่มพัฒนาไปเรื่อยๆ คนรักของคุณอาจจะเริ่มเปรียบเทียบคุณกับอีกคนหนึ่ง หรืออาจจะเริ่มแสดงความไม่พอใจในสิ่งที่เขาไม่เคยเอ่ยถึงมาก่อน คำวิจารณ์ของเขาอาจเป็นเรื่องอะไรต่อมิอะไรเรื่อยเปื่อยและไม่ได้ตั้งใจจะพูดให้เจ็บช้ำน้ำใจ แต่อาจจะเป็นสิ่งที่ชี้ให้เห็นว่า คนรักของคุณกำลังคิดถึงอีกคนอยู่ เช่น คนรักของคุณอาจจะบอกว่า “เขาคิดว่ามุกของผมตลกล่ะ” “เขาชอบหนังแบบเดียวกับที่ผมชอบเลย” หรือ “เขาวิ่งได้เร็วพอๆ กับผมเลย” เริ่มสังเกตว่าคนรักพูดอะไรประมาณนี้ไหมและพูดบ่อยแค่ไหน
สังเกตปฏิสัมพันธ์ที่เป็นความลับระหว่างเขากับอีกคน. ดูว่าคนรักพยายามซ่อนการติดต่อกับอีกคนหรือเปล่า. สังเกตว่าคนรักแต่งตัวไม่เหมือนเดิมหรือเปล่า. สนใจสัญชาตญาณของตัวเอง. คุยกับคนรัก. นิ่งเข้าไว้. ประเมินความสงสัยของคุณ. ดูว่าเซ็กส์เปลี่ยนไปหรือเปล่า. ค้นหาว่าคนรักกำลังถอยห่างคุณอยู่หรือเปล่า. สังเกตความเปลี่ยนแปลงในสิ่งที่คนรักพูดกับคุณ. สังเกตการทำร้ายจิตใจด้วยการให้ข้อมูลผิด. สังเกตพฤติกรรมที่ไม่เหมาะสมหรือพฤติกรรมที่เปลี่ยนแปลงอย่างรวดเร็ว. สังเกตว่าพฤติกรรมของคนรักเปลี่ยนไปหรือไม่เมื่ออีกคนอยู่ใกล้ๆ. ฟังว่าคนรักของคุณพูดอะไรเกี่ยวกับอีกคน.
https://www.wikihow.com/Know-if-Your-Partner-Is-Having-an-Emotional-Affair https://www.wikihow.com/Know-if-Your-Partner-Is-Having-an-Emotional-Affair https://www.wikihow.com/Know-if-Your-Partner-Is-Having-an-Emotional-Affair https://www.wikihow.com/Know-if-Your-Partner-Is-Having-an-Emotional-Affair
Noticing Signs of Secretive Behavior Addressing the Issue Recognizing Emotional Distance Evaluating Your Partner’s Interactions With The Other Person